C 472/32
EL
Επίσημη Εφημερίδα της Ευρωπαϊκής Ένωσης
12.12.2022
ή, αντιθέτως, γ) προκειμένου να γίνει δεκτό ότι συμβατική ρήτρα, κατά το άρθρο 1, παράγραφος 2, της οδηγίας 93/13/ΕΟΚ, εκφεύγει του ελέγχου περί καταχρηστικού χαρακτήρα, αρκεί η εφαρμογή του γενικού κανόνα του αστικού δικαίου κατά τον οποίο οι συμβάσεις συμπληρώνονται από τον νόμο, ελλείψει οποιασδήποτε ειδικής μνείας ή παραπομπής στον αντίστοιχο κανόνα δικαίου τον οποίο περιέχει η σχετική νομοθετική διάταξη; 2) Έχουν οι διατάξεις του άρθρου 1, παράγραφος 2, της οδηγίας 93/13/ΕΟΚ του Συμβουλίου, της 5ης Απριλίου 1993, σχετικά με τις καταχρηστικές ρήτρες των συμβάσεων που συνάπτονται με καταναλωτές, την έννοια ότι, στο πλαίσιο του ειδικού νομικού καθεστώτος προστασίας των δικαιωμάτων των καταναλωτών, είναι υπερβολικό να θεωρείται ότι ο καταναλωτής έχει την υποχρέωση να γνωρίζει το περιεχόμενο όλων των κανόνων δικαίου τους οποίους περιέχουν οι νομοθετικές διατάξεις που συμπληρώνουν τη σύμβαση, ελλείψει προηγούμενης σχετικής ενημέρωσης του καταναλωτή εκ μέρους του επαγγελματία;
(1)
Οδηγία 93/13/ΕΟΚ του Συμβουλίου, της 5ης Απριλίου 1993, σχετικά με τις καταχρηστικές ρήτρες των συμβάσεων που συνάπτονται με καταναλωτές (ΕΕ 1993 L 95, σ.
29).
Αίτηση προδικαστικής αποφάσεως την οποία υπέβαλε το High Court (Ιρλανδία) στις 23 Σεπτεμβρίου 2022 — Dublin 8 Residents Association κατά An Bord Pleanála, Ιρλανδίας και Attorney General (Υπόθεση C-613/22) (2022/C 472/36) Γλώσσα διαδικασίας: η αγγλική Αιτούν δικαστήριο High Court (Ιρλανδία)
Διάδικοι στην υπόθεση της κύριας δίκης Προσφεύγουσα: Dublin 8 Residents Association Καθών: An Bord Pleanála, Ιρλανδία και Attorney General Παρεμβαίνον: DBTR-SCR1 Fund, a Sub-Fund of the CWTC Multi-Family ICAV
Προδικαστικά ερωτήματα 1.
Έχει το άρθρο 11, παράγραφος 1, στοιχείο α', της οδηγίας 2011/92/EE (1), σε συνδυασμό με το άρθρο 47 του Χάρτη των Θεμελιωδών Δικαιωμάτων ή/και το άρθρο 9, παράγραφοι 2 έως 4, της σύμβασης του Ώρχους, όπως εγκρίθηκε εξ ονόματος της Ευρωπαϊκής Κοινότητας με την απόφαση 2005/370/ΕΚ (2) του Συμβουλίου, την έννοια ότι στην περίπτωση στην οποία περιβαλλοντική ΜΚΟ πληροί τις προϋποθέσεις ενεργητικής νομιμοποίησης που ορίζονται στην εν λόγω διάταξη, η εν λόγω ΜΚΟ πρέπει να θεωρείται ότι έχει επαρκή ικανότητα για την άσκηση ενδίκου βοηθήματος παρά την ύπαρξη γενικού κανόνα του εθνικού δικαίου κράτους μέλους που αποκλείει την κίνηση νομικών διαδικασιών από άτυπες ενώσεις χωρίς νομική προσωπικότητα; 2.
Εάν το άρθρο 11, παράγραφος 1, στοιχείο α', της οδηγίας 2011/92/ΕΕ, σε συνδυασμό με το άρθρο 47 του Χάρτη των Θεμελιωδών Δικαιωμάτων ή/και το άρθρο 9, παράγραφοι 2 έως 4, της σύμβασης του Ώρχους, όπως εγκρίθηκε εξ ονόματος της Ευρωπαϊκής Κοινότητας με την απόφαση 2005/370/ΕΚ του Συμβουλίου, δεν έχει εν γένει την έννοια που εκτίθεται στο πρώτο ερώτημα, έχει ενδεχομένως την έννοια αυτή σε περιπτώσεις στις οποίες το εθνικό δίκαιο του οικείου κράτους μέλους προβλέπει ότι η ΜΚΟ που πληροί το κριτήριο της ενεργητικής νομιμοποίησης του άρθρου 1, παράγραφος 2, στοιχείο ε', της οδηγίας, έχει εξ αυτού του λόγου την ικανότητα να ασκήσει ένδικο βοήθημα; 3.
Εάν το άρθρο 11, παράγραφος 1, στοιχείο α', της οδηγίας 2011/92/ΕΕ, σε συνδυασμό με το άρθρο 47 του Χάρτη των Θεμελιωδών Δικαιωμάτων ή/και το άρθρο 9, παράγραφοι 2 έως 4, της σύμβασης του Ώρχους, όπως εγκρίθηκε εξ ονόματος της Ευρωπαϊκής Κοινότητας με την απόφαση 2005/370/ΕΚ του Συμβουλίου, δεν έχει εν γένει την έννοια που εκτίθεται στο πρώτο ερώτημα, έχει ενδεχομένως την έννοια αυτή σε περιπτώσεις στις οποίες το εθνικό δίκαιο του οικείου κράτους μέλους ή/και οι διαδικασίες που ακολουθεί η αρμόδια αρχή του οικείου κράτους μέλους επιτρέπουν σε περιβαλλοντική ΜΚΟ, η οποία κατά τα λοιπά δεν θα έχει αυτή την ικανότητα διαδίκου στο εθνικό δίκαιο, να συμμετάσχει στο διοικητικό στάδιο της διαδικασίας έγκρισης σχεδίων οικιστικής ανάπτυξης;